“เอส แอนด์ พี” มอบผลิตภัณฑ์อาหาร ร่วมฝ่า “โควิด-19”
"เอส แอนด์ พี" มอบผลิตภัณฑ์อาหาร ร่วมฝ่า "โควิด-19" ผ่านกิจกรรม “S&P ร่วมใจสู้ภัย โควิด-19 ปี 2564”
2 มิ.ย. 2564

บริษัท เอส แอนด์ พี ซินดิเคท จำกัด (มหาชน) หรือ SNP นำโดย มณีสุดา ศิลาอ่อน ผู้อำนวยการสำนักพัฒนาความยั่งยืนและสื่อสารองค์กร เดินหน้าส่งกำลังใจให้แก่บุคลากรทางการแพทย์ ผู้ป่วยโรคโควิด-19 เจ้าหน้าที่ภาครัฐที่สนับสนุนงานต้านโควิด-19 และประชาชนในชุมชนต่างๆ ที่ได้รับผลกระทบจากสถานการณ์โรคโควิด-19 อย่างต่อเนื่อง โดยส่งมอบอาหารกล่องพร้อมทานเอส แอนด์ พี จำนวน 3,300 กล่อง และน้ำดื่ม มูลค่ารวมทั้งสิ้น 383,355 บาท ระหว่างวันที่ 8-26 พฤษภาคม 2564 ภายใต้โครงการ “S&amp;P ร่วมใจสู้ภัย โควิด-19 ปี 2564”
ทั้งนี้ เอส แอนด์ พี มีความห่วงใยต่อสถานการณ์โรคโควิด-19 ที่ส่งผลกระทบต่อการดำเนินชีวิตของคนไทย โดยเอส แอนด์ พีได้รับการสนับสนุนข้าวกล้องงอก จากคุณหญิงพรรณทอง มณีศิลป์ บริษัท ข้าวแม่ จำกัด ซึ่งเป็นพันธมิตรของเอส แอนด์ พี เพื่อนำมาเป็นวัตถุดิบสำหรับปรุงอาหารกล่องพร้อมทาน คุณภาพดี มีคุณค่าทางโภชนาการ ในการนี้ เอส แอนด์ พี ได้ส่งมอบอาหารกล่องพร้อมทานหลากหลายเมนู ปรุงสดใหม่ทุกวัน จำนวน 3,300 กล่อง และน้ำดื่มเอส แอนด์ พี เพื่อเป็นกำลังใจแก่บุคลากรทางการแพทย์ เจ้าหน้าที่ภาครัฐที่สนับสนุนงานด้านโควิด-19 รวมทั้งบรรเทาความเดือดร้อนแก่ประชาชนในชุมชนต่างๆ ที่ได้รับผลกระทบจากสถานการณ์โรคโควิด-19 เพื่อให้อิ่มท้อง และช่วยเติมพลังให้แก่กันท่ามกลางสถานการณ์โควิดระลอกใหม่นี้
โดยเอส แอนด์ พี ส่งมอบอาหารกล่องพร้อมทานให้แก่หน่วยงานต่างๆ เพื่อกระจายความช่วยเหลือรวม 22 แห่ง อาทิ ชุมชนริมคลองวัดสะพาน, ชุมชนแฟลต22,ชุมชนวัดคลองเตยใน2, โดยมี พลตำรวจเอกอัศวิน ขวัญเมือง ผู้ว่าราชการกรุงเทพมหานคร เป็นผู้แทนรับมอบ รวมทั้งยังกระจายความช่วยเหลือให้แก่ ศูนย์ปฏิบัติการบริหารสถานการณ์การแพร่ระบาดของโรคติดเชื้อไวรัสโคโรนา 2019
สำนักงานประกันสังคม, ทัณฑสถานโรงพยาบาลราชทัณฑ์, โรงพยาบาลบุษราคัม (โดยกระทรวงสาธารณสุข), โรงพยาบาลสนามจุฬาลงกรณ์ (โดยจุฬาลงกรณ์มหาวิทยาลัย), ศูนย์บริการวัคซีน จุฬาลงกรณ์มหาวิทยาลัย, โรงพยาบาลสนามกองทัพบกที่1
นอกจากนี้ ยังมีโรงพยาบาลและโรงพยาบาลสนามในต่างจังหวัด ได้แก่ โรงพยาบาลสงขลานครินทร์, โรงพยาบาลสนามสงขลา, โรงพยาบาลสนามสงขลา